2023 Fiëstas-benoemings: ‘Ek, Anna van Wyk’, ‘Die moeder’ blink uitDie toneelstuk ‘Die moeder’ het vyf Woordfees Woordtrofee-pryse gewen. (Foto: Nardus Engelbrecht) “Die stil jaar ná die pandemie het allermins kunstenaars se kreatiwiteit gekortwiek,” sê Herman van der Westhuizen, sameroeper van die kykNET Fiëstas se beoordelingspaneel. Die moeder en Ek, Anna van Wyk het albei vyf benoemings ontvang. Dit sluit beste feesproduksie, beste spel in ŉ hoofrol, beste spel in ŉ ondersteunende rol, beste regie en beste teaterontwerp, in. Ander benoemdes is Nataniël en die Akustika-kamerkoor vir die musiekproduksie, Die Smitstraat Suite, Antoinette Kellerman, Frieda van den Heever en The Ancient Voices (met Nomapostile Nyiti en Lungiswa Plaatjies) vir die oerkluts kwyt en Gideon Lombard vir Karatara. “Soveel kunstefeeste en kunstenaars het met gehalteaanbiedings vorendag gekom. Die Fiësta-toekennings is as’t ware ŉ staande toejuiging vir die uitsonderlike werk wat in 2022 op die feeskringloop te sien was.” Die Fiëstas vereer sedert 2011 uitmuntende werk wat op kunstefeeste aangebied is. Daar is gedurende die pandemie ook erkenning gegee aan werk wat in uitsonderlike omstandighede geskep en dikwels op innoverende maniere opgevoer is. In 2022 kon die paneel weer landwyd kunstefeeste bywoon, debuutwerke in persoon ervaar, dit beoordeel en nou bymekaarkom om die beste produksies van die afgelope jaar vir Fiëstas te benoem. Hier is die volledige lys met benoemings vir die 13de kykNET Fiësta-toekennings: Beste feesproduksie Die halwe huis (KKNK, Suidoosterfees) Die moeder (Toyota US Woordfees) Ek, Anna van Wyk (KKNK) Karatara (KKNK, Suidoosterfees) Beste spel in ŉ hoofrol Antoinette Kellermann – die oerkluts kwyt (KKNK, Suidoosterfees, Aardklop) Marlo Minnaar – Die halwe huis (KKNK, Suidoosterfees) Sandra Prinsloo – Die moeder (Toyota US Woordfees) Tinarie van Wyk Loots – Ek, Anna van Wyk (KKNK) Beste spel in ŉ ondersteunende rol Carlo Daniels – Concerning the Life of Baby Boy Kleintjies (Toyota US Woordfees) Carlo Daniels – Ek, Anna van Wyk (KKNK) Dawid Minnaar – Die moeder (Toyota US Woordfees) Wian Taljaard – Die Suid-Afrikaners (Toyota US Woordfees) Beste regie Christiaan Olwagen – Die moeder (Toyota US Woordfees) Gideon Lombard – Karatara (KKNK, Suidoosterfees) Marthinus Basson – Ek, Anna van Wyk (KKNK) Marthinus Basson – Terminaal 3 (KKNK) Beste teaterontwerp Birrie le Roux – Stel- en kostuumontwerp: Die moeder (Toyota US Woordfees) Gideon Lombard – Klankbaan en ontwerp: Karatara (KKNK, Suidoosterfees) Marthinus Basson – Stel, kostuums en inkleding: Ek, Anna van Wyk (KKNK) Nataniël – Musiekverwerkings: Die Smitstraat Suite (Aardklop) Beste nuutgeskepte Afrikaanse teks, verwerking of vertaling Adriaan Havenga – Iewers in die grys (Toyota US Woordfees) Frieda van den Heever – Samestelling van die oerkluts kwyt (KKNK, Suidoosterfees, Aardklop) Nataniël – Die Smitstraat Suite (Aardklop) Ricardo Arendse – Die halwe huis (KKNK, Suidoosterfees) Beste prestasie in klassieke musiek Handel at Home (Toyota US Woordfees, KKNK) Late (and Last) Works by Schubert, Brahms and Debussy (Toyota US Woordfees) Le Roux Marais: Pionier (Toyota US Woordfees) The Gqeberha Trio (KKNK) Beste prestasie in visuele kuns André Badenhorst – Taalgenoot-foto-uitstalling (Vrystaat Kunstefees) Ingrid Uys – Fladder (Aardklop) Karin Preller – Beyond Memory (KKNK) Pitika Ntuli – Azibuyele Emasisweni/Terugkeer na die bron (Vrystaat Kunstefees) Beste musiekgedrewe produksie Femme is fatale (Vrystaat Kunstefees) Ligval (Aardklop) Die Smitstraat Suite – Nataniël (Aardklop) PRIMA DONNA (KKNK) Beste bydrae tot ŉ musiekgedrewe produksie Akustika-kamerkoor – Die Smitstraat Suite (Aardklop) Juan Floors Oosthuizen – PRIMA DONNA (KKNK) Lynelle Kenned – Handel at Home (KKNK) The Ancient Voices (Nomapostile Nyiti en Lungiswa Plaatjies) – die oerkluts kwyt (KKNK, Suidoosterfees, Aardklop) Beste opkomende kunstenaar Adriaan Havenga – Iewers in die grys: Teks (Toyota US Woordfees) en Om skoon te wees: Spel en teks (KKNK) Conradie van Heerden – Om skoon te wees: Spel (KKNK) Gita Fourie – Afval: Teks (Toyota US Woordfees) Jacobus de Jager – Bach (to a) Blast!: Dirigent (Toyota US Woordfees) Vanjaar se Fiëstas-toekenningsgeleentheid word op 9 Maart in Kaapstad gehou. Dié geleentheid is vanjaar meer intiem met net benoemdes en ander prominente rolspelers as gaste. Die toekennings word ook nie vanjaar op TV uitgesaai nie.